رۆبێرت پاڵادینۆ ۋاچەری فەرمی وەزارەتو کاروبارو بەرو ئەمەریکای سەبارەت ئاڵۆزییەکێ سوریای قسێش کەردێنێ و ئاشکراش کەردەن: " جە ٢٤و تشرینو دووەمی جە حەلەب هێرش ئەنجام دریابێ، ئیسە ڕووسیا و سوریا باس چانەیە مەکەرانە کە گۋایا جە هێرشەکەنە چەکێکی کیمیاۋی بەکاربریان و بە بەهانێ ئانەیە گەرەکشانە جە ئدلب کۆتایی بە ئێربەسی باۋەرانە. جە ڕاستییەنە جە حەلەب چەکی کیماوی بەکارنەبریان و بابەتەکە تەنها 'پڕوپاگەندەی سیاۋەن".
پاڵادینیۆ ۋاتەنش: ڕووسیا و سوریا ئامانجشانە شکست بە ئێربەسی بڎانە و بە بەهانێ بەکاربەردەی چەکی کیمیاۋی گرووپە"ئۆپۆزسیۆنەکێ" ئدلبی جە پارێزگانەکەنە بزنارە.
